Wat is die Afrikaanse vertaling van “To call a spade a spade”? By gebrek aan enige meerdere kennis, vertaal ons dit as “Om kaalkop die waarheid te praat” en dit is wat ons in die volgende opsigte wil doen:
Ons het nog baie vrae, soos hoekom ressorteer Chinese immigrante nie onder SEB nie en hoekom betaal hulle nie BTW nie? Ter wille van die waarheid en ter wille van praktiese oorlewing in SA is die tyd vir politieke korrektheid verby.
Foto - Op die Facebook-blad van Die Voortrekkers is ‘n video van ‘n dokumentêr in die vorm van ‘n TV-nuusbulletin waarin die jongste nuus van Die Voortrekers byderwets aangebied word.
Vandag in 'n gesekulariseerde wêreld met sy samelewingsdruk, hoë egskeidingsyfer, groeiende vervanging van die huwelik met saamwoon, verbrokkelende gesinne, rampante dwelm- en drankmisbruik, oormatige klem op materialisme, verlies aan individuele identiteit en distansiëring van die Christelike geloof, bied Die Voortrekkers 'n gesonde, konstruktiewe en volhoubare alternatief vir die skoolgaande jeug.
Hieruit het 'n kombinasie van Kultuur, Avontuur en Natuur = KAN as die metode van Die Voortrekkers vir leierskap-ontwikkeling voortgevloei. Die Voortrekkers kweek selfdoen-Vaardighede, waardegedrewe Antwoorde en die praktiese Toepassing daarvan – om sodoende die toekoms met selfvertroue te VAT.
As sulks bied Die Voortrekkers 'n groot verskeidenheid avontuuraktiwiteite in die natuur, soos bv. veldkuns, staptoere, spoorsny, rotsklim, perdry, hengel, boogskiet en vele meer. Alle kursusse, spesialisasies en avontuuraktiwiteite word deur kenners aangebied met voldoening aan streng riglyne.
Die prestasies van elke lid word gevier, terwyl daar menige toekennings vir besonderse dienslewering en leierskap gedoen word. Daar is ook 'n gestruktureerde program vir die ontwikkeling van jong leiers, terwyl klem gelê word op die onmisbare waarde van spanwerk. Die Voortrekkers is ook betrokke by 'n verskeidenheid van gemeenskaps-projekte.
Die kulturele kapitaal van Die Voortrekkers is die oorgeërfde wysheid, kennis, vaardighede en praktiese ervaring van meer as agt dekades en vorm wat vandag genoem word die Voortrekkerloopbaan. Terwyl deeglik kennis geneem word van die skoolkurrikulum bestaan die Voortrekker-loopbaanplan uit die HOE OM-boek en ontwikkeling van nuwe en kreatiewe hulpmiddels, wat ook aanlyn op Voriemôl, die aanlynwinkel van Die Voortrekkers, bestel kan word.
Op die moderne webwerf van Die Voortrekkers word eietydse kommunikasie o.a. soos volg beskryf: “Ons kinders se kommunikasiewêreld is tegnologie. Hulle lees meer foon as boeke. Hulle gesels meer per WhatsApp as pouses met mekaar. Vroeër het spanne foto-albums gehad. Vandag is spanne se foto-albums op Facebook. Die ou Voortrekkers het geskryf op leie, ons kinders tik op tablette. Die ou Voortrekkers het gekommunikeer deur kort en lang fluitseine, ons kinders kommunikeer in WhatsApp-taal.
“Die ou Voortrekkers het die Bybel in die wakis gehad. Ons Voortrekkers het die Bybel op 'n slimfoon. Om relevant te wees vir ons jeug, sal Die Voortrekkers moet kennis neem van die wyse waarop ons jeug deesdae kommunikeer en dit integreer in die kommunikasie van ons Voortrekkerloopbaan. Dit sluit in die ontwikkeling van Voortrekkertoepassings (apps) ter ondersteuning van die Voortrekkerloopbaan.”
Vir Die Voortrekkers is die boustene van 'n beskawing onontbeerlik: Die hoeksteen is die gesin; wanneer gesinne in verhouding tree met ander gesinne ontwikkel 'n gemeenskap; wanneer gemeenskappe met ander gemeenskappe in verhouding tree a.g.v. gemeenskaplike goedere, soos taal en tradisie, ontstaan 'n volk; en waar volke met ander volke in verhouding tree, ontwikkel 'n beskawing. Wanneer 'n beskawing verval, moet die rede en die oplossing gesoek word by die kernbousteen, nl. die gesin.
Dus is die hedendaagse Voortrekker modern, standvastig en beweeg vorentoe. Hy/sy is byderwets en tegnologies-onderleg, maar geanker in Christelike gesinswaardes, terwyl die toekoms aangevat word aan die hand van Afrikaner-identiteit.
Vir veel meer inligting oor Die Voortrekkers, besoek www.voortrekkers.co.za of die Facebookblad van Die Voortrekkers. Op laasgenoemde kan veral gekyk word na die hoogtepunte van die hoogtepunte van Die Voortrekkers soos aangebied d.m.v. 'n byderwetse TV-nuusbulletin.
Uit 400 LPs moes die ondersteuners van die mosie van wantroue in pres. Jacob Zuma 'n meerderheid van 200 + 1 = 201 stemme ten gunste trek. Met dié wat afwesig was en buite stemming gebly het, het 177 vir die mosie gestem en 198 daarteen, wat beteken dat die mosie nie aanvaar is nie en dat Zuma dus in sy amp bly.
21 ANC LPs het ook teen die mosie gestem ondanks hul party-instruksie, terwyl nege uiteenlopende opposisiepartye verenig het in hul teenkanting teen Zuma en steun vir sy ontslag. Andries Plouhamma van Agang SA het gesê: “Met sy ontelbare skandale kan hy pryse in die tronk wen. Zuma is erger as diegene wat Ruth First en Chris Hani vermoor het. As pres. Zuma die mosie oorleef, is ons waarlik op die hoofweg na die hel.”
Die spanning in die Stille Oseaanstreek het die hoogte in geskiet met die nuus dat die Noord-Koreaanse leier Kim Jong Un sy dreigemente bewaarheid het en 'n mini-kernplofkop ontwikkel het waarmee hy minstens die Amerikaanse eiland Guam kan bykom, insluitende die Amerikaanse Andersen Lugmagbasis. Noord-Korea het die afgelope tyd telkens 'n inter-kontinentale ballistiese missiel getoets en is openlik besig om die VSA en Japan te tart.
Op die jongste aankondiging het pres. Donald Trump met opmerklike woede gereageer en gesê: "North Korea best not make any more threats to the United States. They will be met with fire and fury like the world has never seen." Japan het ook gesê dit is uiters bekommerd oor hierdie verwikkelinge, terwyl aandelemarkte skerp gedaal het.
Oor die algemeen word aanvaar dat Kim Jong Un en sy diktatoriale bewind ongeëwenaard in die wêreld self nie oor die vermoë beskik om gesofistikeerde wapentuig te vervaardig nie en dat hy onder die kombers deur moondhede en multinasionale korporasies van die nuutste tegnologie voorsien word. In hierdie verband word vingers veral na China en sekere Westers-gebaseerde maatskappye gewys.
Pres. Recep Tayyip Erdoğan van Turkye is besig om sy land met 'n spoed in 'n diktatuur te omskep in opvolging van die mislukte staatsgreep verlede jaar. Duisende staatsdienspersoneel, politieke opponente en straatbetogers is in hegtenis geneem en word steeds sonder verhoor aangehou. Die Turkse parlement is opgeskort, terwyl verskeie mediahuise gesluit is en beperkings geplaas is op openbare vergaderings. Die afgelope 12 maande is ook minstens 15 universiteite gesluit en hul eiendom gekonfiskeer. Erdoğan gebruik artikel 301 van die Turkse Strafkode wat beledigings van die “Turkse karakter” kriminaliseer om mense op allerlei aanklagte in hegtenis te neem. Hierdie ongekende outokratiese optrede van Erdoğan ontlok opmerklik min kritiek vanaf Westerse lande.
Daar is sprake dat die mynmaatskappy Sibanye Gold 'n totaal van 10 200 poste in die slag gaan laat bly. Hoewel die amptelike syfer van geaffekteerde werkers 7 400 is, is daar ook nagenoeg 2 400 kontrakteurs, 365 werknemers wat as deel van ŉ vorige afskalingsproses nog nie geplaas is nie en ook nagenoeg 50 bestuurslede wat geraak word. Die strukturele aanpassing is omdat Sibanye sy Suid-Afrikaanse bedrywighede afskaal ten einde sy VSA-belange te bevorder.
In reaksie hierop sê Solidariteit: “Inaggenome dat ŉ mynwerker nagenoeg 10 afhanklikes het om te versorg en daar afstroom nog vele poste verlore gaan vir elke voltydse mynwerkerspos wat afgeskaf word, gaan die afleggings ŉ wye impak op onskuldige mense hê. Na ons mening volg die myne wat nou geaffekteer is, oneffektiewe mynbouprosesse, wat weer ŉ produksiebottelnek veroorsaak en verhoed dat goudstof doeltreffend onttrek word. Voorts was daar ook onlangse bestuurskommelinge by van die skagte wat eens winsgewend was, waar bekwame bestuurspanne met onervare bestuurspanne vervang is en dit onmiddellik tot verliese gelei het.”
Mosie van wantroue: Evaluasie
Pres. Zuma het die mosie van wantroue gister in die Parlement naelskraap oorleef, maar in die proses het die ANC sleg verloor. Nie net het 21 van hul LPs teen die president gestem nie, maar het dié van hulle wat vir sy behoud gestem het, hulself inderwarheid met sy korrupsie en staatskaping vereenselwig.
Dit beteken dat die ANC 'n korrupte party is wat Suid-Afrika uitverkoop het aan die Gupta-familie en ander buitelandse rowers. Insiggewend was die eenheidsfront wat nege opposisiepartye in die Parlement gevorm het ongeag uiteenlopendheid soos die VF Plus en die EFF.
Die ANC LPs wat Zuma ondersteun het, gaan waarskynlik by die stembus duur betaal vir voorkeur vir materiële gewin bo beginsels. As sulks was die stemminguitslag gister waarskynlik 'n politieke waterskeiding ten goede vir S.
Daar is vir die huidige drie redes waarom Zuma steeds in sy amp is: Eerstens, wil die Nuwe Wêreldorde (NWO) alias Illuminati hom daar hê omdat hy die perd is wat SA met sy skatkis aan natuurlike hulpbronne aan hulle moet lewer; tweedens, is Zuma vir die meeste wat die blanke uit SA wil hê, die eksponent wat dit moet uitvoer; en, derdens, is om Zuma so 'n netwerk van korrupsie verweef, dat as hy as tentpaal val, dan stort 'n hele tent van korrupsie in duie.
Vir hulle wat die reg liefhet, sal die son opgaan, maar die goddelose sal spoedig in duisternis verdwyn.
Dubbele standaarde met rassisme
Skreiende dubbele standaarde met rassisme in SA het pas weereens aan die orde gekom met die voorval in die tou by KFC Montana, Pretoria, waar blanke mans met 'n swart egpaar in 'n argument betrokke geraak het. Daaroor is in die media 'n rasende bohaai opgeskop en het selfs die Minister van Polisie Fikile Mbalula die blankes van erge rassisme beskuldig.
Intussen is in SA al duisende blankes in hul huise en op hul plase deur swartes vermoor – maar daaroor word geen woord van rassisme gerep nie.
Dubbele standaarde kom nie meer skreiend as dit nie.
Bladsy 1 van 28